hvilken slags redirect er bedst at bruge?
der findes mange slags redirects. nogle redirects foretages i folks browser (client side) og nogle på webserveren (server side).
normalt kan jeg ikke anbefale, at du bruger client side redirects som fx meta-refresh eller javascript redirects. i forhold til søgemaskinerne er det stort set altid noget skidt. der er stor risiko for, at de opfatter det negativt, misfortolker det eller slet ikke fanger det.
server side redirects er normalt det bedste for både brugere og søgemaskiner. der findes flere forskellige typer af redirects, men de to mest almindelige er 302 og 301.
302 er et midlertidigt redirect. det skal du næsten aldrig bruge. et 302 redirect overfører ikke nogen linkværdi, og det er den originale url der indekseres, men med indholdet fra den url der redirectes til. et af de få tilfælde, hvor det kan være aktuelt at bruge 302 redirect, er, hvis forsiden på dit website bliver nødt til at ligge på en lang adresse. for eksempel: www.ditdomain.dk/web/default.aspx?pid=514
hvis ikke du har mulighed for, at opsætte din webserver, så den viser denne side, på rod-domænet (www.ditdomain.dk/), så skal du bruge en 302 redirect her. for i det tilfælde er det jo netop dit rod-domæne, du gerne vil have vist i søgemaskinernes resultater, når der linkes til din forside.
i stort set alle andre tilfælde er det et 301 redirect du skal bruge. det fortæller søgemaskinerne, at en given url permanent er flyttet til en anden adresse. et 301 redirect overfører linkværdi.
der er ganske vist et lille tab, når du redirecter. det er derfor, at direkte links altid er bedst, men i mangel af bedre er det trods alt den bedste metode vi har.
sørg for at dine teknikere er opmærksomme på de forskellige former for redirects og bruger dem som anbefalet ovenfor.